MSZMP Központi Bizottsága

Tárgy: Tamási Áron Ördögölő Józsiás című darabjának bemutatása

**Feljegyzés**

Észrevételeim szeretném megosztani az elvtársakkal Tamási Áron Ördögölő Józsiás című zenés mesejátékának ez év szeptemberére tervezett bemutatójával kapcsolatban. A sajnálatos tavaly őszi események után, amikor épphogy csak konszolidálódni kezd népi demokráciát építő társadalmunk, kifejezetten veszélyesnek tartom a darab bemutatását. Sem Tündérország mint helyszín, sem a szereplők (király, hercegnő), sem a végkifejletben megjelenő bonyodalom - miszerint az ördögkirály fia nem hagyja győzni a nép egyszerű fiát - nem felel meg a szocialista színház célkitűzéseinek. Nekünk minden előadásunkkal a szocialista embertípus kialakítását és azt a hitet kell szolgálnunk, hogy a nép egyszerű gyermeke is sokra viheti. Végképp nem lenne kívánatos, hogy az Ördög hatalmát esetleg pártunk és kormányunk vezetőinek hatalmával azonosítsa a néző. Ezen okoknál fogva (bízva a Központi Bizottság egyetértésében) a bemutató bizonytalan időre szóló elhalasztását javaslom.

Budapest, 1957. június 15.

Major Tamás

a Nemzeti Színház igazgatója